**Teorija metodike nastave filozofije, semestar VI**

**Ciljevi izučavanja predmeta:** Upoznavanje studenata sa teorijskim osnovama metodike filosofije, odnosno sa ključnim pojmovima i problemima organizacije nastave filosofije.

**Ishodi učenja:** Po završetku ovog predmeta, student će moći da:

1. Objasni ključne pojmove i probleme organizacije nastave filozofije u srednjoj školi (uvođenje učenika u filozofsku terminologiju i način filozofskog mišljenja).

2. Analizira povezanost ciljeva vaspitanja i nastave filozofije na primjeru predmetnog programa filozofije za srednje škole, njegove strukturiranosti i usmjerenosti na aktivnosti učenika.

3. Upoređuje karakteristike tradicionalne i aktivne nastave/učenja s obzirom na mogućnosti njihovog prožimanja i/ili kombinovanja u realizaciji programskih zahtjeva filozofije.

4. Pripremi usmene i pisane prezentacije u kojima se raspravlja o temama problemskog karaktera.

5. Objasni uloge nastavnika i položaj učenika u nastavi filozofije.

6. Procjenjuje uspješnost svoga rada i rada drugih studenata kroz aktivnosti učenja tokom nastave, usmene prezentacije i rezultate kolokvijuma/pisanih provjera znanja.